b"\n_START_ARTICLE_\nLlances de Sch\xc3\xb6ningen\n_START_PARAGRAPH_\nLes llances de Sch\xc3\xb6ningen (en alemany Sch\xc3\xb6ninger Speere) s\xc3\xb3n una col\xc2\xb7lecci\xc3\xb3 de vuit llances de fusta, recollides entre 1995 i 1998 en una superf\xc3\xadcie minera en Sch\xc3\xb6ningen, Alemanya. En termes arqueol\xc3\xb2gics, aquestes llances s\xc3\xb3n els exemples coneguts m\xc3\xa9s antics d'armes fabricades per membres del g\xc3\xa8nere Homo. _NEWLINE_D'acord amb algunes fonts, tenen al voltant d'uns 400.000 anys i estan relacionades amb restes de mam\xc3\xadfers ca\xc3\xa7ats. _NEWLINE_Les llances, deformades per la pressi\xc3\xb3 de la c\xc3\xa0rrega dels sediments, estan fetes d'avet prim i tiges rectes, a excepci\xc3\xb3 de la llan\xc3\xa7a IV que est\xc3\xa0 feta de fusta de pi. La longitud de les llances est\xc3\xa0 entre 1,82 i 2,25 metres, amb di\xc3\xa0metres que van dels 29 als 47 mil\xc2\xb7l\xc3\xadmetres. Tenint en compte la dataci\xc3\xb3, hagueren de ser utilitzades per l'Homo heidelbergensis, esp\xc3\xa8cie d'hom\xc3\xadnids que va viure durant el Paleol\xc3\xadtic inferior i del seu estudi es despr\xc3\xa8n que tenia  sofisticades t\xc3\xa8cniques de ca\xc3\xa7a, una estructura social complexa i formes de comunicaci\xc3\xb3 desenvolupades, habilitats intel\xc2\xb7lectuals que li permetien planificaci\xc3\xb3 i actuaci\xc3\xb3 de la manera de l'home modern."